Diari Oficial de la Generalitat Valenciana


Sumari del DOGV 327, del 10-01-1986 (1986/805557)

CIRCULAR de la Intervenció General a les Intervencions Delegades, que estableix normes d'aplicació en les operacions de liquidació del Pressupost de la Generalitat de 1985.
----------------------------------------------------------------------------------------------------------------------------------------------------------------------------

### Dades del document

Número de DOGV
:   327

Data del DOGV
:   10-01-1986

Secció del DOGV
:   ALTRES DISPOSICIONS

Número del document
:   1986/805557


Data del document
:   18-12-1985

Organisme emissor
:   Conselleria d'Economia i Hisenda

Tipus de document
:   Anunci

Circular de la Intervenció General a les Intervencions Delegades, que estableix normes d'aplicació en les operacions de liquidació del Pressupost de la Generalitat de 1985.  
La rigorosa aplicació de la normativa actual per a la determinació d'aquells crèdits del Pressupost de 1985, que hagen d'incorporar-se a l'exercici de 1986, és d'un imperatiu indefugible.   
L'experiència acumulada en relació amb el passat exercici, així com la proximitat de termini de l'exercici actual, fa necessària la fixació de criteris per a la incorporació dels esmentats crèdits de l'estat de despeses.   
Malgrat l'estricta aplicació de la legalitat, no és un obstacle per què els òrgans Gestors puguen sol·licitar i el Conseller d'Economia i Hisenda autoritzar, la incorporació de crèdits en l'exercici següent, en els supòsits prevists en l'article 30 de la Llei d'Hisenda Pública de la Generalitat Valenciana.   
D'acord amb açò, per a determinar els crèdits que han de conservar la seua vigència per a 1986, hauran de tenir-se en compte les normes que tot seguit es detallen:   
Primera  
La incorporació dels crèdits del Capítol primer estarà limitada als següents supòsits:   
1) Crèdits diponibles. Segons allò establert a l'article 30 de la Llei d'Hisenda Pública de la Generalitat Valenciana, hom els anul·larà tots, excepte aquells que siguen contrapartida d'ingressos finalistes.   
La incorporació s'instrumentarà a petició dels respectius Consellers, amb un informe del Interventor Delegat en la Conselleria, en el qual es faça constar la relació directa dels crèdits la incorporació dels quals se sol·licita amb ingressos d'aqueixa naturalesa.   
2) Crèdits en fase A. Hauran d'incorporar-s'hi tan sols aquells els quals siguen contrapartida d'ingressos de caràcter finalista, tot sotmetent-se al mateix procediment i justificació que els crèdits disponibles.  
3) Crèdits en fase D. Tan sols s'hi mantindran aquells que responguen a drets del personal per l'exercici de 1985. Hom els justificarà per mitjà d'una Resolució del Conseller, amb intervenció prèvia, en la qual tinguen els crèdits una específica assignació a persones determinades.   
Segona  
La incorporació dels crèdits del Capítol segon serà intervinguda d'acord amb les següents normes:   
1) Crèdits disponibles. D'acord amb allò establert en l'apartat 1 de la norma primera d'aquesta Circular.   
2) Crèdits en fase A. En aquesta fase només hom incorporarà els crèdits quan es tracte d'expedients en tràmit de licitació pública; es mantindrà el crèdit corresponent als pagaments, que segons els plecs de condicions hagen de fer-se amb càrrec a l'anualitat de 1985; quan no conste que la prestació haja de fer-se de forma fraccionada, hom mantindrà el crèdit el qual responga de les obligacions que hagen sorgit de l'expedient de despeses autoritzades fins el 31 de desembre.   
Hauran de mantenir-se els crèdits que pertoquen a ingressos de caràcter finalista, tot complint els requeriments de l'apartat I de la norma primera d'aquesta Circular.   
3) Crèdits en fase D. Hom mantindrà tots aquells que es troben en aquesta fase, justificant-se amb Resolució del Conseller, intervinguda prèviament, en la qual es faça constar de forma clara els adjudicataris d'aquests crèdits.   
Tercera  
La incorporació dels crèdits dels capítols quart i seté tindran condicionada la seva intervenció favorable d'aquesta forma:   
1) Crèdits disponibles. Hauran d'acomplir-se els requisits establerts en l'apartat 1 de la norma primera d'aquesta Circular.   
2) Crèdits en fase A. Hauran de mantenir-s'hi tots aquells que siguen contrapartida d'ingressos de caràcter finalista; així mateix han de mantenir-s'hi aquells altres, que no tenint el caràcter finalista i tot estant la seua concessió sotmesa a convocatòria pública, aquesta es trobe el 31 de desembre en el moment procedimental de la presentació d'instàncies.   
3) Crèdits en fase D. Tan sols s'hi mantindran els que pertoquen a subvencions, ajudes, etc. concedides fins el 31 de desembre, així com aquells que pertoquen a ingressos de caràcter finalista. Hom els justificarà en la forma establerta per als corresponents al capítol segon.   
Quarta  
S'hi incorporarà els crèdits del capítol sisé els quals complesquen els requisits següents:   
1) Crèdits disposables Hauran d'acomplir els requisits establerts en l'apartat 1 de la norma primera d'aquesta Circular.   
2) Crèdits en fase A. Quan es tracte d'inversió en obres, es farà necessària l'existència d'un expedient, amb fiscalització prèvia a la data del 31 de desembre o anterior, en el qual hom incloga, juntament amb el projecte, l'acta de replanteig, la lliure disponibilitat dels terrenys necessaris per a l'execució d'allò projectat, etc. i quantes condicions siguen necessàries per què de forma legal, amb excepció del procés licitatori, fóra possible la seua immediata execució.   
En els supòsits d'adquisicions regirà allò disposat en l'apartat 2 de la norma segona d'aquesta Circular.   
Hauran de mantenir-se els crèdits els quals pertoquen a ingressos de caràcter finalista.   
La incorporació sempre serà justificada amb una Resolució del Conseller respectiu, amb un informe de la Intervenció Delegada.   
3) Crèdits en fase D. Seran regits pels criteris establerts en la norma segona anterior, apartat 3.   
Cinquena  
La incorporació dels crèdits del capítol vuité es farà segons:   
1) Crèdits disponibles. Hauran d'acomplir els requisits establerts en l'apartat I de la norma primera d'aquesta Circular.   
2) Crèdits en fase A. Hom incorporarà, a excepció d'aquells que tinguen caràcter finalista, i mitjançant Resolució del Conseller respectiu, amb intervenció prèvia, aquells que pertoquen a la creació de Societats o Empreses de les quals hi haja, com a mínim., el preceptiu projecte d'Estatuts També hom podrà incorporar els crèdits destinats a l'adquisició d'accions o altre tipus de participació en societats o empreses, quan, a més de la Resolució del Conseller, amb intervenció prèvia, hi conste un informe econòmic de valoració de la societat o empresa de la qual hom pretén adquirir les esmentades participacions.   
3) Crèdits en fase D. Amb la mateixa excepció que per als crèdits de caràcter finalista, tan sols seran incorporats en aquesta fase aquells que pertoquen al compliment de les obligacions dimanants d'anteriors acords, adoptats pel Consell aprovatoris de creació de Societats o Empreses o de participació en altres ja existents.   
Sisena  
Les incorporacions a les quals es refereixen les normes anteriors hauran d'instrumentalitzar-se de la següent manera:   
1) Crèdits disponibles. Juntament amb la documentació a la qual hom es refereix en l'apartat 1 de la norma primera d'aquesta Circular, hom acompanyarà una relació individualitzada d'aquests, intervinguda per la respectiva Intervenció Delegada. La Intervenció General els comptabilitzarà en la fase A, a fi d'evitar que aquells s'integren de forma automàtica amb elements positius de la liquidació del Pressupost de l'exercici actual.   
2) Crèdits en fases A o D. D'acord amb les anteriors normes, els crèdits que s'hagen d'incorporar a l'exercici de 1986 en qualsevol d'aquestes dues fases, hauran d'ésser remeses per les Intervencions Delegades a la Intervenció General unes relacions individualitzades d'aquells, degudament intervingudes, acompanyades de la documentació que, per a cada cas, es detalla en aquestes normes.   
3) Crèdits dels capítols 6 i 7 i actuacions financeres d'inversió del capítol 8.   
Juntament amb la documentació abans esmentada hom retrà compte de l'estat comptable fins el 31 de desembre dels projectes d'inversió del Programa d'Inversions Públiques actual.   
La relació dels projectes de cadascuna aplicació pressupostària serà facilitada per la Direcció General d'Economia.   
4) Les relacions a les quals es refereixen els tres apartats anteriors s'ajustaran als models que adjuntem a aquesta Circular.   
Setena  
Qualsevol dubte que pogués sorgir en l'aplicació d'aquestes normes serà resolt per aquesta Intervenció General.   
València, 18 de desembre de 1985.- L'Interventor General: Enric Lucas i Ruiz.   
Veure imatge